Hvad er LEAPS - LEAPS skoler
LEAPS-ressourcer
LEAPS er et struktureret helskoleprojekt, som omstiller folkeskoler til undervisning efter de pædagogiske principper bag projektbaseret læring, for at øge elevernes engagement og trivsel.
Omstillingen tager fem år, og for at det bliver en succes, kræves et tæt samarbejde mellem alle involverede parter, så der både er fokus på den konkrete hverdag og den overordnede 5-årsplan.
LEAPS fokuserer på at skabe meningsfuld og vedkommende undervisning for elever i grundskolen med henblik på at styrke deres faglige engagement, evne til at tænke problemløsende og samarbejde gennem tværfaglige forløb.
LEAPS' 6 komponenter
Grundstammen i ethvert LEAPS-forløb er 6 elementer, som er med til at sikre et højt læringsudbytte, både indenfor de faglige og Deeper Learning-kompetencerne.
Den 5-årige omstilling
Omstillingen til LEAPS kræver grundigt kendskab til konkrete værktøjer, metoder og teorier, ligesom det kræver, at skolens struktur tilpasses det øgede teamsamarbejde og den langsigtede strategi. Derfor er omstillingen til LEAPS en omfattende proces.
Pædagogikken bag
LEAPS bygger på anerkendte og afprøvede teorier og pædagogikker, som projektbaseret læring og Deeper Learning-kompetencer. Særligt i udlandet er der mangeårig erfaring med at drive skole på dette grundlag, og derfor har Kata Fonden et tæt samarbejde med flere skoler i bl.a. USA.
Her kan du få svar på nogle af de oftest stillede spørgsmål, og blive guidet videre til relevante artikler.